ועדת הכספים, כנסת 24, פרוטוקול מספר 32, 2021-06-09 10:21

משה גפני: אני מבקש לעבור לפחת המואץ.

משה גפני: מי מקריא ומסביר?

משה גפני: התקנות זה תוצאת הדיונים שהיו כאן לגבי הנושא של הערים המעורבות, האלימות שנעשתה בעניין הזה.

משה גפני: זה אומנם לא מה שרצינו, אבל בכל אופן זה מעלה את זה על סדר-היום הציבורי, וגם נותן לאותם עסקים את הפחת המואץ.

משה גפני: בבקשה, אני מבקש להקריא ולהסביר.

ישי פלרמן: תקנות מס הכנסה (פחת מואץ לציוד ששימש בעסק שניזוק ממעשה אלימות הנובע מהסכסוך הישראלי-ערבי בחודש מאי 2021)(הוראת שעה), התשפ"א–2021 אלה הנישומים שהתקנות רלוונטיות לגביהם.

ישי פלרמן: הם צריכים לקבל פיצוי לפי תקנות מס רכוש שרלוונטיות למקרי אלימות, וגם שהנזק גרם להפסקת פעילות בעסק לתקופה של שבעה ימים או יותר.

שלומית ארליך: למה "שהמנהל החליט שהוא זכאי"?

ישי פלרמן: כדי שתהיה קביעה פוזיטיבית שהמנהל החליט שהוא זכאי לפיצוי לפי התקנות שנותנות פיצוי לנזק ישיר על מעשה אלימות.

ישי פלרמן: המנהל נותן את ההחלטה הסופית לגבי מי שזכאי לפיצוי, זה לא שצריך להגיש תביעה.

ישי פלרמן: זה לא מי שמגיש תביעה, זה מי שיש החלטה של המנהל.

ינון אזולאי: מה זה החלטה של המנהל?

ינון אזולאי: במה זה תלוי?

מירי סביון: זה פיצוי על נזק ישיר.

ינון אזולאי: מי שקיבל פיצוי על נזק ישיר, הוא יוכל להגיש גם על פחת מואץ?

מירי סביון: נכון.

שלומית ארליך: למה לא לכתוב "נישום שזכאי לפיצוי בעד נזק שנגרם"?

מירי סביון: זה ההסבר.

מירי סביון: זאת ההגדרה.

מירי סביון: בהמשך אנחנו משתמשים במונח "נישום שזכאי".

מירי סביון: הזכאות לתקנות מתבססת על זה שלפני כן נקבע - - -

משה גפני: אבל למה "המנהל"?

משה גפני: אם הוא זכאי – זכאי.

משה גפני: הוא לא זכאי – לא זכאי.

משה גפני: זה גם יותר טוב לכם.

ישי פלרמן: המשמעות היא אותה משמעות לדעתי.

משה גפני: אז תמחקו את זה.

ישי פלרמן: פה זה יותר ברור.

ישי פלרמן: בסוף הרי מה שיצטרכו לעשות האנשים שרוצים את הפחת המואץ זה להביא את האישור של המנהל.

ישי פלרמן: זה מסביר יותר טוב.

ישי פלרמן: אם אתם מתעקשים, אפשר להוריד את זה.

משה גפני: תורידו את זה.

שלומית ארליך: "נישום שזכאי לפיצוי".

משה גפני: "נישום שזכאי".

משה גפני: מה מכניסים את המנהל?

משה גפני: מה, אנחנו ברוסיה?

משה גפני: מורידים את זה.

מיכל מרים וולדיגר: אני שואלת שאלה יותר כללית, לא שהנכס נפגע, אלא הבן אדם עצמו נפגע, ובגלל זה הוא לא מפעיל את העסק שלו.

מירי סביון: פגיעות גוף זה לא קשור.

מיכל מרים וולדיגר: כתוצאה מזה הוא לא מפעיל את העסק שלו.

ינון אזולאי: זה לא קשור לזה.

מיכל מרים וולדיגר: למה?

מיכל מרים וולדיגר: זה הפחת?

מיכל מרים וולדיגר: העסק שלו זכאי לפחת.

מיכל מרים וולדיגר: העסק סגור.

מירב כהן: הפחת זה הנכס עצמו, המכונה תיפגע ותישרף.

מירב כהן: זה שהוא לא פתח את העסק זה משהו אחר.

משה גפני: הלאה.

שלומית ארליך: נגיד מה כולל סעיף 35.

שלומית ארליך: סעיף 35 לחוק כולל: "מכונות, מיתקנים, רהיטים ורכוש אחר המשמשים או מיועדים לשמש ציוד לעסק, רכב רשום או חייב ברישום על פי פקודת התעבורה, כלי שיט וכלי טיס, בריכות מים המיועדות בעיקרן לשחיה ומבנים ארעיים".

ישי פלרמן: זו הגדרה מאוד מאוד רחבה, הרבה יותר רחבה ממה שבדרך כלל.

ישי פלרמן: בתקנות האחרונות לדוגמה רכב לא נכנס, ופה רכב כן נכנס.

ינון אזולאי: בתקנות האחרונות את קרוב המשפחה ביטלנו ופה אנחנו לא מבטלים.

ינון אזולאי: נכון?

ישי פלרמן: הנוסח הוא בדיוק אותו נוסח.

משה גפני: הלאה.

משה גפני: תקרא.

ישי פלרמן: ובלבד שהתקיימו בו שלושת אלה:

שלומית ארליך: תסביר.

שלומית ארליך: נתתם פה עוד תקופה של - - -

ישי פלרמן: צריך לרכוש את הנכס בחצי השנה הקרובה, עד סוף השנה, בתוך 2021.

ישי פלרמן: וצריך להתחיל להשתמש בנכס בתוך שישה חודשים.

ישי פלרמן: הרעיון הוא שאנשים לא ירכשו המון נכסים וישמרו אותם בבוידעם ואז יתחילו להשתמש בהם - - -

ינון אזולאי: אם הוא רכש לצורך העניין באוגוסט, עד סוף דצמבר זה 50%, אתה לא מחשיב לו את זה כחודשי.

מירי סביון: זה חודשי תמיד.

מירי סביון: שיעור הפחת הוא שנתי.

ינון אזולאי: אז איך את מגדירה מעכשיו 50%?

ינון אזולאי: הרי אנחנו כבר בסוף יוני.

מירי סביון: שיעור הפחת הוא שיעור שנתי, ככל שהנכס מופעל בחלק מהשנה, הפחת שניתן לאותה שנה זה מספר החודשים שבהם הנכס היה מופעל לחלק ל-12.

ינון אזולאי: אם הוא עכשיו ב-1 ביולי לצורך העניין - - -

מירי סביון: אז מגיע לו חצי משיעור הפחת השנתי.

ינון אזולאי: לא חצי, כי לא נשארה לו חצי שנה.

מירי סביון: אם הנכס יעבוד מ-1 ביולי - - -

ינון אזולאי: סליחה, מ-1 באוגוסט, כי זה חצי שנה.

מירי סביון: מ-1 באוגוסט זה חמישה חודשים, אז תחלק את זה - - -

ינון אזולאי: את מחלקת לו על פי החודשים.

מירי סביון: 5 חלקי 12 כפול שיעור הפחת.

ינון אזולאי: הוא יוכל להגיע ל-100% בסופו של דבר בשנה הבאה?

מירי סביון: בשנה הבאה כן.

ינון אזולאי: בסדר גמור.

משה גפני: ינון, זה מה שהם אמרו אתמול.

משה גפני: הלאה.

ינון אזולאי: אתמול לא הבנתי.

ינון אזולאי: אני מנסה להבין היום.

ישי פלרמן: אלה התקנות שמתייחסות למעשה אלימות מכוח סעיף 36(ב1) בחוק מס רכוש.

ישי פלרמן: מירי הסבירה את זה עכשיו.

ישי פלרמן: זה אישור סכום גג.

ינון אזולאי: של כל הציוד.

ישי פלרמן: (3)(4) זה מועתק באופן מדויק ממה שעשינו לפני מספר חודשים.

שלומית ארליך: מה שעשיתם ביחס לקורונה, אתה מתכוון.

שלומית ארליך: מה השינוי ב-2?

ישי פלרמן: זה חל על אנשים אחרים.

שלומית ארליך: מה ההבחנות שעשיתם?

ישי פלרמן: זה מתייחס לאוכלוסייה אחרת, ופה זה הרבה יותר גבוה.

ישי פלרמן: פה זה 100%, ושם זה - - -

ינון אזולאי: מה זה סעיף 85 לפקודה?

ישי פלרמן: זה - - - העברה מציוד קבוע למלאי ודברים כאלה.

ישי פלרמן: זה בתוך העסק.

משה גפני: רצינו פיצוי הרבה יותר גדול והרבה יותר ממוקד, אבל אני חייב לומר בפעם ראשונה, שאם אנחנו מאשרים את זה, אנחנו מכירים בעובדה הזאת של נזקי האלימות בערים מעורבות או בערים שהיו נזקים כאלה.

משה גפני: אנחנו נותנים להם לא מה שביקשנו, אנחנו נותנים להם פחות, נותנים את הפחת המואץ, אבל יש הכרה בעובדה הזאת שמדינת ישראל לא עומדת מהצד.

משה גפני: למשל במקום כמו לוד או כמו עכו, היא לא עומדת מהצד.

משה גפני: יש מישהו שנפגע שם, שהוא מוכיח את הנזק, הוא יכול לקבל את הפחת המואץ.

משה גפני: הוא יכול לקבל פחות ממה שביקשנו, אבל הוא מקבל ומכירים בו.

משה גפני: זאת אומרת, העובדה שאם אזרח, העסק שלו נפגע כתוצאה ממעשי האלימות האלה, שנבעו לפי דעתנו כתוצאה מהמלחמה, הוא זכאי לקבל הטבה, וההטבה היא פחת מואץ.

מיכל מרים וולדיגר: וזה לא סותר את הפיצוי שהוא מקבל במסגרת התקנות הקודמות.

מיכל מרים וולדיגר: הוא יכול לקבל גם את זה וגם את זה.

גלעד קריב: האם ניתן לבקש מרשות המיסים – ברור לנו שאנחנו במצב חדש שלא חשבו עליו ונערכו, וגם הפתרון כרגע הוא חלקי – אני מציע שהוועדה תבקש מרשות המיסים להקים צוות עבודה.

גלעד קריב: לצערי אנחנו עוד יכולים להיתקל במקרים כאלה בעתיד.

משה גפני: תעצור.

משה גפני: אני מבקש להקים צוות עבודה.

ינון אזולאי: בזמן האחרון אתה עובד איתו בשיתוף פעולה.

ינון אזולאי: .. היו"ר משה גפני: אני מבקש להקים צוות עבודה, אנחנו נמצאים במצב חדש במדינת ישראל שכולנו מכירים בו.

ינון אזולאי: אנחנו מכירים בזה גם באישור התקנות האלה וגם במה שהצעתם.

ינון אזולאי: אנחנו מכירים בעובדה הזאת.

ינון אזולאי: צריך להקים צוות שיטפל בבעיה הזאת.

ינון אזולאי: שמדינה דמוקרטית לא יכולה לעמוד מהצד באופן כזה שאנשים נפגעו שלא באשמתם.

ינון אזולאי: הם נקיי כפיים, הם חפים מפשע, העסק שלהם, כל החיים שלהם, כל הפרנסה שלהם נפגעה כתוצאה מזה.

ינון אזולאי: צריך להקים צוות שיחשוב איך אפשר מבחינה משפטית לעשות את זה.

ינון אזולאי: נתקלנו בבעיה המשפטית שעצרה את התהליך הזה.

ינון אזולאי: הוועדה מבקשת להקים צוות שיבדוק את העניין הזה גם משפטית וגם תקציבית לגבי מה עושים עם האנשים האלה.

הגר יהב: אדוני היושב-ראש, רק להוסיף משהו.

הגר יהב: האם אפשר לכלול גם את נציגי המגזר העסקי בצוות כזה?

משה גפני: אני בעד.

הגר יהב: תודה.

משה גפני: מי בעד אישור התקנות על הפחת המואץ, כפי שהוקראו כאן, ירים את ידו.

משה גפני: מי נגד?

משה גפני: מי נמנע?

משה גפני: התקנות אושרו.

משה גפני: התקנות אושרו.

משה גפני: תודה רבה.